## Zakon o obnovi i razvoju Grada Vukovara

### NN 44/2001 (16.5.2001.), Zakon o obnovi i razvoju Grada Vukovara

# HRVATSKI SABOR

if !supportEmptyParas endif

728

Na teme­lju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O OBNOVI I RAZVOJU GRADA VUKOVARA

Proglašavam Zakon o obnovi i razvoju Grada Vukovara, koji je donio
Hrvatski sabor na sjednici 3. svib­nja 2001.

Broj:
01-081-01-1437/2
Zagreb, 8. svib­nja 2001.

Predsjednik
Republike Hrvatske
**Stjepan Mesić,** v. r.

## ZAKON

### O OBNOVI I RAZVOJU GRADA VUKOVARA

1. OPĆE ODREDBE

Članak 1.

Ovim se Zakonom određuju poticajne mjere za ubrzanu obnovu i razvoj
Grada Vukovara i otklanjanje posljedica razaranja građevina i drugih posljedica
nastalih tijekom Domovinskog rata.

Obnova i razvoj Grada
Vukovara od interesa su za Republiku Hrvatsku.

Područjem obnove i razvitka
na kojem će se primjenjivati poticajne mjere određene ovim Zakonom je područje
Grada Vukovara određeno posebnim zakonom.

Članak
2.

Poticajne mjere ubrzane
obnove i razvoja Grada Vukovara odnose se na:

1. ratom razorene ili
oštećene građevine (poslovne, stambene, objekte infrastrukture, i dr.),

2. razminiranje,

3. povratak prognanika i
izbjeglica,

4. zapošljavanje i otvaranje
novih radnih mjesta,

5. uvođenje informatičkih
tehnologija u sva područja gospodarstva, društvenih djelatnosti, državne uprave
i lokalne samouprave,

6. tehničko-tehnološku
modernizaciju,

7. obrazovanje i
osposobljavanje u skladu s potrebama za novim znanjima i vještinama,

8. razvoj poduzetništva,

9. prevenciju ekoloških
incidenata,

10. uklanjanje ruševina i
recikliranje građevinskog otpada.

U provedbi poticajnih mjera
određenih ovim Zakonom mora se skrbiti o zaštiti i očuvanju kulturnih dobara
Grada Vukovara.

2. IZVORI
SREDSTAVA ZA FINANCIRANJE OBNOVE I RAZVOJA

Članak 3.

Izvori sredstava za financiranje obnove i razvoja u smislu ovoga Zakona
jesu:

– kapitalni prijenosi iz državnog proračuna,

– kreditna sredstva,

– donacije,

– ostali izvori, sukladno zakonu.

Sredstva za financiranje obnove i razvoja u smislu ovoga Zakona, nisu
sredstva koja se osiguravaju u državnom proračunu sukladno propisima o obnovi i
propisima o područjima posebne državne skrbi.

Članak 4.

Donacije u smislu ovoga Zakona mogu biti: u novcu, robi i uslugama.

Donacije u uslugama su: građevinske, prijevozničke, medicinske,
intelektualne i druge.

Sredstva iz donacije koriste se sukladno Planu i Programu obnove i
razvoja Grada Vukovara, ako donator ne odredi namjenu donacije.

3. PLAN I PROGRAM OBNOVE I RAZVOJA

Članak 5.

Vlada Republike Hrvatske na prijedlog Ministarstva za javne radove,
obnovu i graditeljstvo (u daljnjem tekstu: Ministarstvo) utvrđuje Plan i
Program obnove i razvoja Grada Vukovara (u daljnjem tekstu: Plan i Program).
Programsko-planski dokumenti uključuju i odrednice međunarodnog programa obnove
i razvoja Grada Vukovara. Plan i Program utvrđuje Vlada Republike Hr­vat­ske u
roku od 60 dana od dana stupanja na snagu državnog proračuna.

Plan i Program iz stavka 1.
ovoga članka sadrži osobito:

– projekte na koje će se
primjenjivati poticajne mjere iz članka 2. stavka 1. ovoga Zakona.

Program iz stavka 1. ovoga
članka sadrži osobito:

– nositelje projekata,

– način financiranja,

– dinamiku i rokove provedbe
projekata.

Ovisno o sadržaju projekta
mogu se odrediti i druge vrste nadzora kao i drugi sadržaji značajni za
određeni projekt.

U pripremi izrade Plana i
Programa iz stavka 1. ovoga članka, kao i u pripremi planova prostornog
uređenja sudjeluje Savjet za obnovu i razvoj Grada Vukovara. Savjet imenuje
Vlada Republike Hrvatske na prijedlog Ministarstva, u roku od 30 dana od dana
stupanja na snagu ovoga Zakona.

Savjet za obnovu i razvoj
Grada Vukovara ima 11 članova koje imenuje Vlada Republike Hrvatske.

Gradsko vijeće Grada Vukovara
može svojim prijedlozima sudjelovati u pripremi izrade Plana i Programa iz
stavka 1. ovoga članka.

Plan i Program iz stavka 1.
ovoga članka objavljuju se u »Narodnim novinama«.

Članak 6.

Na prijedlog Fonda za obnovu
i razvoj Grada Vukovara Grad­sko vijeće Grada Vukovara podnosi Vladi Republike
Hrvat­ske dva puta godišnje izvještaj o provedbi Plana i Programa.

Vlada Republike Hrvatske
podnosi Hrvatskom saboru go­dišnje izvješće o provedbi Plana i Programa iz
stavka 1. ovoga članka.

4. NAČIN RASPOLAGANJA FINANCIJSKIM SREDSTVIMA

Članak 7.

Sredstva za
financiranje obnove i razvoja po ovom Zakonu uplaćuju se u korist posebnog
žiroračuna za obnovu i razvoj Grada Vukovara.

Članak 8.

Ministarstvo financija propisat će način i tehniku upla­ćivanja
sredstava za obnovu i razvoj predviđenih ovim Zakonom.

Propis iz stavka 1. ovoga članka donosi se u roku od 60 dana od dana
stupanja na snagu ovoga Zakona.

Članak 9.

Sredstvima za obnovu i razvoj grada Vukovara raspolaže Fond za obnovu i
razvoj Grada Vukovara prema utvrđenom Planu i Programu.

5. FOND ZA OBNOVU I RAZVOJ
GRADA VUKOVARA

Članak 10.

Ovim se Zakonom osniva Fond za obnovu i razvoj Grada Vukovara (u
daljnjem tekstu: Fond).

Članak 11.

Osnivač Fonda je Vlada Republike Hrvatske.

Sjedište Fonda je u Vukovaru.

Fond ima svojstvo
pravne osobe, koje se stječe upisom u sudski registar.

Članak 12.

Djelatnost Fonda
je obnova i razvoj Grada Vukovara, a osobito:

1. poslovi vezani za odobravanje zajmova i njihovo ulaganje u obnovu i
razvoj gospodarstva i komunalne infrastukture,

2. stručno informiranje i savjetovanje ulagača, pomoć u izradi
poduzetničke dokumentacije i ocjenjivanje ulagačkih pothvata,

3. suradnja s drugim tijelima državne uprave, jedinicama lokalne
samouprave i uprave, društvima koja obavljaju djelatnosti obnove i razvoja u
interesu obnove i razvoja,

4. obavljanje ostalih poslova koji osiguravaju primjenu i provedbu ovoga
Zakona.

Članak 13.

Sredstva za obavljanje djelatnosti Fonda jesu sredstva iz član­ka 3.
ovoga Zakona.

Prihodi koje Fond
ostvari obavljajući djelatnosti iz članka 12. ovoga Zakona prihodi su Fonda.

Članak 14.

Tijela Fonda jesu:

Upravni odbor i Nadzorni odbor.

Zadaće i ovlasti tijela iz stavka 1. ovoga članka uređuju se ovim
Zakonom i statutom Fonda.

Tijela Fonda
imenuju se u roku od 60 dana od dana osnivanja Fonda.

Članak 15.

Tijelo upravljanja Fonda jest Upravni odbor.

Upravni odbor ima pet članova koje imenuje Vlada Republi­ke Hrvatske.

Ministar za javne radove, obnovu i graditeljstvo je predsjednik Upravnog
odbora.

Rad Upravnog odbora Fonda
uređuje se Poslovnikom o radu.

Članak 16.

Upravni odbor obavlja
sljedeće poslove:

1. donosi statut Fonda,

2. utvrđuje poslovnu politiku
Fonda,

3. donosi godišnji program
rada,

4. donosi odluke i akte iz
djelokruga rada Fonda,

5. donosi Poslovnik o svom
radu, i

6. donosi druge akte od
značenja za rad Fonda.

Članak 17.

Nadzorni odbor obavlja nadzor
nad radom Fonda.

Nadzorni odbor ima pet
članova koje imenuje Vlada Repub­like Hrvatske na prijedlog Ministarstva.

Nadzorni odbor razmatra
financijski plan i godišnje izvješće o poslovanju Fonda kao i druge akte u
skladu sa statutom Fonda.

Nadzorni odbor donosi
Poslovnik o svom radu.

Članak 18.

Fondom rukovodi, predstavlja
ga i zastupa predsjednik Fonda.

Predsjednik Fonda ima
zamjenika.

Predsjednika Fonda i
zamjenika predsjednika imenuje i razrješuje Vlada Republike Hrvatske (na
prijedlog Gradskog poglavarstva Grada Vukovara i Ministarstva).

Fond može imati do dva
potpredsjednika.

Potpredsjednike Fonda imenuje
Upravni odbor Fonda.

Članak 19.

Statutom Fonda pobliže se
uređuje unutarnje ustrojstvo, prava i obveze Fonda.

Statut Fonda donosi Upravni
odbor u roku od 60 dana od dana svog imenovanja, uz suglasnost Vlade Republike
Hrvatske.

Članak 20.

Za svoj rad Fond odgovara
Vladi Republike Hrvatske i Hrvat­skom saboru.

Članak 21.

Administrativne, tehničke,
računovodstvene i druge stručne poslove za Fond obavljat će Hrvatska banka za obnovu
i razvitak.

6. POSEBNE POTICAJNE MJERE

Članak 22.

Na uvoz inicijalne opreme koja je potrebna kao uvjet optimalnog
obavljanja gospodarskih aktivnosti pravnih i fizičkih osoba registriranih u
Gradu Vukovaru, te obavljanja društvenih djelatnosti ne plaća se carina.
Inicijalni uvoz opreme odnosi se na razdoblje od pet godina od datuma uvoza.

Pravilnik o uvozu i vremenu korištenja inicijalne opreme donosi ministar
financija u roku od 60 dana od dana stupanja na snagu ovoga Zakona.

Članak 23.

Poslodavcima sa sjedištem, odnosno s prebivalištem na pod­ručju Grada
Vukovara kada obavljaju poslovnu djelatnost, obveznicima plaćanja doprinosa za
mirovinsko osiguranje, plaćene doprinose za kategorije osiguranika iz članka
10. stavka 1. točke 1., članka 11. točke 1. i 2. i članka 12. Zakona o
mirovinskom osiguranju (»Narodne novine«, br. 102/98. i 71/99.), Vlada
Republike Hrvatske refundirat će u 50% iznosu, po podnesenom zahtjevu.

Poslodavcima sa sjedištem, odnosno s prebivalištem na pod­ručju Grada
Vukovara kada obavljaju poslovnu djelatnost, obveznicima plaćanja doprinosa za
zdravstveno osiguranje, plaćene doprinose za kategorije osiguranika iz članka
5. točke 1., 6., 7., 8., 9., 11., 12., 13., 14., 15., 16., 17., 18., 19., 20. i
21. Zakona o zdravstvenom osiguranju (»Narodne novine« br. 1/97., 109/97.,
13/98., 88/98., 150/98., 10/99., 34/99. i 69/00.), Vlada Republike Hrvat­ske
refundirat će u 50% iznosu po podnesenom zahtjevu.

Članak 24.

Vlada Republike Hrvatske može propisati poticajne mjere iz članka 22. i
23. ovoga Zakona radi poticanja obnove i razvoja i drugih područja
Vukovarsko-srijemske županije koja su pretrpjela potvrđene ratne štete,
uvtvrđene po Županijskoj komisiji za popis i procjenu ratne štete.

Članak 25.

Posebnim mjerama poticat će se osnivanje i razvoj obrta, zadruga, malih
i srednjih trgovačkih društava.

Ministarstvo za obrt, srednje i malo poduzetništvo utvrdit će poticajne
mjere iz stavka 1. ovoga članka u roku od 60 dana od dana stupanja na snagu
državnog proračuna. Sredstva za provedbu poticajnih mjera osiguravaju se u
državnom proračunu s prora­čunskih pozicija Minsitarstva za obrt, malo i
srednje poduzet­ništvo.

Članak 26.

Studenti s prebivalištem na području Grada Vukovara imaju pravo na
dodjelu stipendije prema Planu potreba zapošljavanja u Gradu Vukovaru, koji
izrađuje Hrvatski zavod za zapošljavanje, uz uvjet da nakon okončanja studija
rade na području Grada Vukovara najmanje dvostruko više vremena od vremena za
koje su primali stipendiju.

Sredstva za provedbu poticajne mjere iz stavka 1. ovoga članka osiugrat
će se s proračunskih pozicija Ministarstva znanosti i tehnologije.

Članak 27.

Osobama određenih struka i zanimanja za čijim radom postoji posebno
iskazana potreba na području Grada Vukovara, prema podacima područne službe
Hrvatskog zavoda za zapošlja­vanje, a koji nemaju riješeno odgovarajuće
stambeno pitanje može se dati u najam stan ili obiteljska kuća u vlasništvu
Republike Hrvatske na području Grada Vukovara.

Stanovima i kućama iz stavka 1. ovoga članka raspolaže Ministarstvo, na
način da se osobama iz stavka 1. ovoga članka daje stan ili obiteljska kuća u
najam, ugovorom o najmu.

Ugovor o najmu iz stavka 2. ovoga članka sklapa Ministarstvo na određeno
ili neodređeno vrijeme s osobama iz stavka 1. ovoga članka.

Visina najamnine i upravljanje stanovima ili obiteljskim kućama iz
stavka 1. ovoga članka određena je člankom 11. Uredbe o raspolaganju i
upravljanju stanovima na područjima posebne državne skrbi (»Narodne novine«,
br. 129/99.).

Članak 28.

Na prava i obveze u svezi s najmom i korištenjem stanova i obiteljskih
kuća iz članka 27. ovoga zakona primjenuju se odredbe Zakona o najmu stanova
(»Narodne novine«, br. 91/96., 48/98. i 66/98.).

Do osiguranja rješenja
stambenog pitanja na način opisan u članku 27. ovoga Zakona, osobe iz članka
27. stavka 1. ovoga Zakona imaju pravo na novčanu potporu za troškove
stanovanja u iznosu koji utvrđuje Vlada Republike Hrvatske.

Članak 29.

Ministarstvo može osobama za
čijim radom postoji iskazana potreba na području Grada Vukovara dodijeliti
građevinsko zemljište u vlasništvu Republike Hrvatske i/ili osnovni gra­đevinski
materijal za izgradnju obiteljske kuće ugovorom o darovanju sukladno Zakonu o
područjima od posebne državne skrbi (»Narodne novine«, br. 44/96., 57/96.,
124/97. i 73/00.) i posebnom propisu.

Članak 30.

Na području Grada Vukovara
osnovat će se jedna ili više slobodnih zona. Područja slobodnih zona,
djelatnosti koje će obav­ljati u slobodnim zonama, te uvjete i mjerila za
davanje koncesija na prijedlog Ministarstva gospodarstva, propisat će Vlada
Republike Hrvatske.

Vlada Republike Hrvatske
donijet će odluku iz stavka 1. ovoga članka u roku od 6 mjeseci od dana
sutpanja na snagu ovoga Zakona, a Ministastvo gospodarstva raspisat će natječaj
za dodjelu koncesije na prijedlog Gradskog poglavarstva Grada Vukovara.

7. NADZOR

Članak 31.

Nadzor nad
primjenom ovoga Zakona obavljat će Vlada Republike Hrvatske putem nadležnih
ministarstava. Nadzor nad provedbom projekata u utvrđenim rokovima obavljat će
Ministarstvo, a nadzor nad korištenjem sredstava obavljat će Ministarstvo
financija.

8. PRIJELAZNE I ZAVRŠNE ODREDBE

Članak 32.

Vlada Republike Hrvatske propisat će način i uvjete podmirenja obveza
pravnih osoba na području Grada Vukovara za razdoblje od 1. siječnja 1997. do
15. siječnja 1998. u roku od 30 dana od dana stupanja na snagu ovoga Zakona.

Članak 33.

Ovaj Zakon stupa na snagu osmoga dana od dana objave u »Narodnim
novinama«.

Klasa: 304-03/01-01/01
Zagreb, 3. svibnja 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

if !supportEmptyParas endif

Zakon, NN 44/2001-728